b'\n_START_ARTICLE_\nPapa Alexandru al VI-lea\n_START_SECTION_\nVia\xc8\x9ba\n_START_PARAGRAPH_\nT\xc3\xa2n\xc7\x8erul Rodrigo nu \xc3\xae\xc8\x99i alesese definitiv profesia c\xc3\xa2nd alegerea unchiului s\xc7\x8eu ca pap\xc7\x8e (1455) i-a deschis noi perspective. A fost adoptat imediat \xc3\xaen familia Callixtus \xc8\x99i a fost prezentat italienilor ca Rodrigo Borgia. Unchiul s\xc7\x8eu l-a trimis pentru o perioad\xc7\x8e scurt\xc7\x8e de timp s\xc7\x8e studieze dreptul la Universitatea din Bologna. \xc3\x8en 1456, la v\xc3\xa2rsta de 25 de ani, a devenit diacon la biserica Sf\xc3\xa2ntul Nicolo in Carcere, titlu pe care \xc8\x99i l-a p\xc7\x8estrat p\xc3\xa2n\xc7\x8e \xc3\xaen anul 1471, c\xc3\xa2nd este avansat episcop de Albano. \xc3\x8en 1476 devine episcop de Porto. Pozi\xc8\x9bia sa oficial\xc7\x8e \xc3\xaen curia roman\xc7\x8e dup\xc7\x8e anul 1457 a fost aceea de vicecancelar al Bisericii Catolice, motiv pentru care a fost invidiat de mul\xc8\x9bi. _NEWLINE_Prin anul 1470 \xc3\xaencepe rela\xc8\x9bia sa cu Vanozza Catanei, mama celor patru copii ai s\xc7\x8ei: Juan, Caesar, Lucrezia \xc8\x99i Jofre n\xc7\x8escu\xc8\x9bi, dup\xc7\x8e Gregorovius, \xc3\xaen 1474, 1476, 1480 \xc8\x99i 1482._NEWLINE_Borgia, cu dou\xc7\x8e treimi din voturi, a fost ales pap\xc7\x8e pe 11 august 1492, lu\xc3\xa2nd numele de Papa Alexandru al VI-lea.  Cu toate c\xc7\x8e se crede c\xc4\x83 voturile au fost cump\xc7\x8erate, acest fapt este dificil de dovedit din punct de vedere juridic, din moment ce alegerea a fost validat\xc7\x8e. Tot ceea ce se poate afirma cu certitudine este c\xc7\x8e factorul determinant \xc3\xaen alegerea ca pap\xc7\x8e a lui Borgia a fost influen\xc8\x9ba cardinalului Ascanio Sforza, c\xc3\xa2t \xc8\x99i votul lui. Este aproape sigur c\xc7\x8e op\xc8\x9biunea lui Sforza nu a fost influen\xc8\x9bat\xc7\x8e de bani, ci de dorin\xc8\x9ba acestuia de a deveni noul consilier papal._NEWLINE_Alegerea ca pap\xc7\x8e a celui care timp de 35 de ani a condus afacerile cancelariei romane cu o rar\xc7\x8e abilitate a fost f\xc4\x83cut\xc4\x83 prin aprobarea general\xc7\x8e. Pentru romani \xc3\xaen general, care \xc3\xaencepuser\xc7\x8e s\xc7\x8e-l vad\xc7\x8e pe Borgia ca unul de al lor \xc8\x99i care au prezis un pontificat splendid \xc8\x99i energic, alegerea a fost acceptabil\xc7\x8e._NEWLINE_A fost tat\xc4\x83 a patru copii legitimi, printre care \xc8\x99i Lucrezia Borgia \xc8\x99i Cesare Borgia.'